**1. Να συμπληρώσετε τα παρακάτω κενά αφού διαβάσετε σχετικά με το δημοτικό τραγούδι στο βιβλίο Ιστορία Νεοελληνικής Λογοτεχνίας ΟΕΔΒ (σελ 51-54):**

Τα δημοτικά τραγούδια αποτελούν δημιουργήματα της \_\_\_\_\_\_\_\_\_\_\_\_ ποίησης και συνδέονται με τη \_\_\_\_\_\_\_\_\_\_\_\_\_ και το \_\_\_\_\_\_\_\_\_\_. Η επιστήμη που τη μελετάει είναι η \_\_\_\_\_\_\_\_\_\_\_\_\_\_ με έλληνα εισηγητή το \_\_\_\_\_\_\_\_\_\_\_\_\_\_\_. Οι πρώτες συλλογές δημοτικών τραγουδιών χρονολογούνται το \_\_\_\_\_ αιώνα. Το δημοτικό τραγούδι δεν είναι δημιούργημα \_\_\_\_\_ ατόμου αλλά του \_\_\_\_\_\_\_. Καθώς τα αυτοσχέδια τραγούδια διαδίδονταν \_\_\_\_\_\_\_\_\_\_, δεν υπάρχουν σε \_\_\_\_\_\_ μορφή αλλά σε διαφορετικές που αποτελούν \_\_\_\_\_\_\_\_\_\_\_\_\_\_.

**Εργασία σε ομάδες**

Να ακολουθήσετε τα παρακάτω βήματα :

**Α.** Να αναζητήσετε σε διάφορες ιστοσελίδες (προτείνεται η ιστοσελίδα **ελληνικός πολιτισμός: νανουρίσματα – αυθεντικές εκτελέσεις** ) δημοτικά νανουρίσματα και να ακούσετε όσα περισσότερα μπορείτε.

**Β.** Να επιλέξετε **δύο** απ’ αυτά τα νανουρίσματα και να αντιγράψετε τους στίχους στο τετράδιό σας. Το ένα να αναφέρεται σε μικρό κορίτσι και το άλλο σε μικρό αγόρι (σύμφωνα με τους στίχους).

**Γ.** Για καθένα απ’ τα νανουρίσματα, να γράψετε ένα **σχόλιο** (5- 10 γραμμές), για να απαντήσετε στα ακόλουθα ερωτήματα:

**1.** Γιατί επιλέξατε το συγκεκριμένο νανούρισμα; Τι σας άρεσε ή τι σας έκανε εντύπωση σ’ αυτό;

**2.** Από ποια σημεία του καταλάβατε ότι αναφέρεται σε κορίτσι / αγόρι;

**3.** Τι μαθαίνουμε απ’ αυτά τα σημεία για τον τρόπο που η κοινωνία αντιμετώπιζε τα αγόρια / κορίτσια εκείνη την εποχή;